ระเบียบ ก.ศป.ว่าด้วยหลักเกณฑ์และค่าธรรมเนียมการตรวจดู การคัดสำเนาและการรับรองสำเนาคำพิพากษาหรือคำสั่งชี้ขาดคดีปกครองพ.ศ. ๒๕๖๑ โดยที่เป็นการสมควรปรับปรุงหลักเกณฑ์และค่าธรรมเนียมการตรวจดูการคัดสำเนา และการรับรองสำเนาคำพิพากษาหรือคำสั่งชี้ขาดคดีปกครอง เพื่อให้มีความเหมาะสมและสอดคล้องกับสถานการณ์ปัจจุบัน ตลอดจนเพื่อให้ประชาชนเข้าถึงกระบวนการยุติธรรมได้โดยสะดวกและรวดเร็วจึงมีการเพิ่มทางเลือกให้ประชาชนสามารถขอตรวจดู คัดสำเนา และให้รับรองสำเนาคำพิพากษาหรือคำสั่งชี้ขาดคดีปกครองทางระบบอิเล็กทรอนิกส์ด้วยอาศัยอำนาจตามความในมาตรา๖๙ วรรคห้า แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบก.ศป. ว่าด้วยหลักเกณฑ์และค่าธรรมเนียมการตรวจดูการคัดสำเนาและการรับรองสำเนาคำพิพากษาหรือคำสั่งชี้ขาดคดีปกครอง พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดูการคัดสำเนา และการรับรองสำเนาคำพิพากษาหรือคำสั่งชี้ขาดคดีปกครอง พ.ศ. ๒๕๔๔(๒) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดูการคัดสำเนา และการรับรองสำเนาคำพิพากษาหรือคำสั่งชี้ขาดคดีปกครอง (ฉบับที่ ๒) พ.ศ. ๒๕๕๒(๓) ระเบียบ ก.ศป. ว่าด้วยหลักเกณฑ์และค่าธรรมเนียมการตรวจดูการคัดสำเนา และการรับรองสำเนาคำพิพากษาหรือคำสั่งชี้ขาดคดีปกครอง (ฉบับที่ ๓) พ.ศ. ๒๕๕๗ข้อ ๔ ในระเบียบนี้สำนักงานศาล หมายความว่า สำนักงานศาลปกครองสูงสุด สำนักงานศาลปกครองกลาง สำนักงานศาลปกครองในภูมิภาคและสำนักประชาสัมพันธ์คำพิพากษาหรือคำสั่งชี้ขาดคดีปกครอง หมายความรวมถึง คำพิพากษาของศาลปกครองชั้นต้นและศาลปกครองสูงสุด รวมทั้งคำสั่งชี้ขาดคดีปกครองของศาลดังกล่าวคำสั่งเกี่ยวกับการละเมิดอำนาจศาลหรือคำสั่งอื่นใดที่ทำให้คดีเสร็จเด็ดขาดข้อมูลอิเล็กทรอนิกส์ หมายความว่า ข้อความที่ได้สร้าง ส่ง รับ เก็บรักษา หรือประมวลผลด้วยวิธีการทางอิเล็กทรอนิกส์ลายมือชื่ออิเล็กทรอนิกส์ หมายความว่า อักษร อักขระ ตัวเลข เสียง หรือสัญลักษณ์อื่นใดที่สร้างขึ้นให้อยู่ในรูปแบบอิเล็กทรอนิกส์ซึ่งนำมาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้นและเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้นระบบอิเล็กทรอนิกส์ หมายความว่า ระบบสารสนเทศหรือแอปพลิเคชันของศาลปกครองที่ให้บริการบนคอมพิวเตอร์และอุปกรณ์เคลื่อนที่สำหรับรองรับการตรวจดูการคัดสำเนา หรือการรับรองสำเนาคำพิพากษาหรือคำสั่งชี้ขาดคดีปกครองข้อ ๕ ผู้ที่ประสงค์จะขอตรวจดู ขอคัดสำเนา หรือขอให้รับรองสำเนาคำพิพากษาหรือคำสั่งชี้ขาดคดีปกครองให้ดำเนินการ ดังต่อไปนี้(๑) กรณีขอตรวจดู ขอคัดสำเนา หรือขอให้รับรองสำเนาคำพิพากษาหรือคำสั่งชี้ขาดคดีปกครองในรูปแบบเอกสารให้ยื่นคำขอเป็นหนังสือหรือตามแบบคำขอท้ายระเบียบนี้ต่อเจ้าหน้าที่ของสำนักงานศาล หรือยื่นคำขอในรูปแบบข้อมูลอิเล็กทรอนิกส์ผ่านระบบอิเล็กทรอนิกส์ก็ได้(๒) กรณีขอตรวจดู ขอคัดสำเนา หรือขอให้รับรองสำเนาคำพิพากษาหรือคำสั่งชี้ขาดคดีปกครองในรูปแบบข้อมูลอิเล็กทรอนิกส์ให้ยื่นคำขอในรูปแบบข้อมูลอิเล็กทรอนิกส์ผ่านระบบอิเล็กทรอนิกส์ทั้งนี้คำขอตามวรรคหนึ่งต้องระบุวัตถุประสงค์ในการขอไว้ด้วยข้อ ๖ ให้ผู้อำนวยการสำนักงานศาลหรือผู้ซึ่งผู้อำนวยการสำนักงานศาลมอบหมายเป็นผู้พิจารณาอนุญาตตามคำขอตรวจดู ขอคัดสำเนา หรือขอให้รับรองสำเนาคำพิพากษาหรือคำสั่งชี้ขาดคดีปกครองข้อ ๗ การรับรองสำเนาคำพิพากษาหรือคำสั่งชี้ขาดคดีปกครองในรูปแบบเอกสารให้ข้าราชการฝ่ายศาลปกครองตั้งแต่ประเภทวิชาการระดับปฏิบัติการขึ้นไป ซึ่งผู้อำนวยการสำนักงานศาลมอบหมายเป็นผู้มีอำนาจลงลายมือชื่อของตนรับรองเอกสารดังกล่าวในกรณีการรับรองสำเนาคำพิพากษาหรือคำสั่งชี้ขาดคดีปกครองในรูปแบบข้อมูลอิเล็กทรอนิกส์ให้บุคคลตามวรรคหนึ่งเป็นผู้มีอำนาจลงลายมือชื่ออิเล็กทรอนิกส์ของสำนักงานศาลปกครองรับรองสำเนาคำพิพากษาหรือคำสั่งชี้ขาดคดีปกครองดังกล่าวข้อ ๘ ให้เรียกเก็บค่าธรรมเนียมการคัดสำเนาหรือการรับรองสำเนาคำพิพากษาหรือคำสั่งชี้ขาดคดีปกครองดังต่อไปนี้(๑) ค่าธรรมเนียมการคัดสำเนาคำพิพากษาหรือคำสั่งชี้ขาดคดีปกครองหน้าละ ๑ บาท(๒) ค่าธรรมเนียมการรับรองสำเนาคำพิพากษาหรือคำสั่งชี้ขาดคดีปกครอง ฉบับละ ๒๐บาทผู้ที่ได้รับอนุญาตให้คัดสำเนาคำพิพากษาหรือคำสั่งชี้ขาดคดีปกครองในรูปแบบข้อมูลอิเล็กทรอนิกส์ ให้ได้รับยกเว้นการเรียกเก็บค่าธรรมเนียมการคัดสำเนาคำพิพากษาหรือคำสั่งชี้ขาดคดีปกครองคู่กรณีที่ได้รับอนุญาตให้รับรองสำเนาคำพิพากษาหรือคำสั่งชี้ขาดคดีปกครองรูปแบบข้อมูลอิเล็กทรอนิกส์ในคดีของตนให้ได้รับยกเว้นการเรียกเก็บค่าธรรมเนียมการรับรองสำเนาคำพิพากษาหรือคำสั่งชี้ขาดคดีปกครองข้อ ๙ ให้ถือว่าบรรดากิจการหรือการกระทำใดที่กระทำไปตามระเบียบก.ศป. ว่าด้วยหลักเกณฑ์และค่าธรรมเนียมการตรวจดูการคัดสำเนา และการรับรองสำเนาคำพิพากษาหรือคำสั่งชี้ขาดคดีปกครอง พ.ศ. ๒๕๔๔ และที่แก้ไขเพิ่มเติม และยังดำเนินการไม่แล้วเสร็จ ให้ถือว่าเป็นกิจการหรือการกระทำที่ได้กระทำไปตามระเบียบนี้ข้อ ๑๐ ให้ประธานศาลปกครองสูงสุดรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ กับให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ประกาศ ณ วันที่ ๑ พฤษภาคม พ.ศ. ๒๕๖๑ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง[เอกสารแนบท้าย]๑. คำขอตรวจดูคัดสำเนา หรือขอให้รับรองสำเนาคำพิพากษาหรือคำสั่งชี้ขาดคดีปกครอง(ดูข้อมูลจากภาพกฎหมาย)ปุณิกา/จัดทำ๒๘ สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๓๕ ก/หน้า ๑๕/๑๘ พฤษภาคม ๒๕๖๑